pythainlp/thai-wiki-dataset-v4 huggingface dataset:
โอเวน คอยล์

โอเวน คอลัมบา คอยล์ เกิดเมื่อวันที่ 14 กรกฎาคม ค.ศ. 1966 ในเมือง เพสลีย์ ที่ประเทศสกอตแลนด์ คอยล์เป็นที่โดดเด่นในวงการฟุตบอลสกอตแลนด์ ในสมัยนั้นเป็นเพราะคอยส์ได้เล่นให้ฟุตบอลในประเทศสกอตแลนด์และประเทศอังกฤษรวมกันแล้วเป็น 14 ทีม คอยส์ลงเล่นทั้งหมด 668 นัด ทำไป 249 ประตู ซึ่งขึ้นชื่อเป็นนักเตะในตำนานคนหนึ่งของประเทศสกอตแลนด์
โดยคอลย์ได้เล่นตั้งแต่ปี 1985 ถึง ปี 2007 และ ฟุตบอลทีมชาติสกอตแลนด์ด้วยเขาได้ลงเล่นเป็นตัวจริง 88 นัด ทำไป 20 ประตู และในช่วงปี
2007 คอยล์ได้ลาออกจากเป็นนักฟุตบอล และ 3 ปีหลังต่อมา คอยล์ได้มาเป็นผู้จัดการทีมของ สโมสรฟุตบอลโบลตันวอนเดอเรอส์ ในปัจจุบัน
หัวเทียน

หัวเทียน เป็นอุปกรณ์ทำหน้าที่เพื่อการจุดระเบิดของเครื่องยนต์ โดยปล่อยกระแสไฟแรงดันสูง หัวเทียนเป็นกลไกสำคัญต่อเครื่องยนต์ที่ใช้เชื้อเพลิง เบนซิน และแก๊ส หรือก๊าซ โดยทั่วไปหัวเทียนจะรับแรงดันกระแสไฟฟ้าไม่ต่ำกว่า 10,000 โวลต์ ทนความร้อนได้ไม่ต่ำกว่า 2,000 องศาเซลเซียส รับแรงอัดได้อย่างน้อย 50 กก./ตร.ซม. และมีอายุการใช้งานค่อนข้างนาน
หัวเทียน มีหลายชนิด บางชนิดมี 2 เขี้ยว บางชนิดมี 4 เขี้ยว ในรถยนต์ที่ใช้แก๊สอัตราส่วนผสมบาง หรือ รถยนต์ที่ใช้เอทานอล ที่อัตราส่วนผสมอากาศต่อเชื้อเพลิง มีค่า 14.7:1 หรือ 14:1,15:1 ควรใช้หัวเทียนที่มีหลายเขี้ยว
อายุการใช้งาน.
อายุหัวเทียนรถยนต์ จะมีอายุการใช้งานอยู่ที่ประมาณ 20,000 – 40,000 กิโลเมตร หรือประมาณ 2-3 ปี ขึ้นอยู่กับลักษณะการขับขี่ สภาพเครื่องยนต์ และคุณภาพของหัวเทียน ซึ่งเจ้าของรถยนต์ควรเปลี่ยนหัวเทียนรถยนต์ตามระยะเวลาที่กำหนด หรือเมื่อมีสัญญาณเตือนว่าหัวเทียนเริ่มเสื่อมสภาพ
วราวงษ์ พันธุ์ศิลา

วราวงษ์ พันธุ์ศิลา (เกิด 21 ตุลาคม พ.ศ. 2504) อดีตสมาชิกสภาผู้แทนราษฎรจังหวัดร้อยเอ็ด สังกัดพรรคพลังประชาชน ปัจจุบันสังกัดพรรคเพื่อไทย
ประวัติ.
วราวงษ์ พันธุ์ศิลา เกิดเมื่อวันที่ 21 ตุลาคม พ.ศ. 2504 เป็นบุตรของนายประยงค์ และนางอุทัยวรรณ พันธุ์ศิลา มีพี่น้อง 5 คน สำเร็จการศึกษานิติศาสตรบัณฑิต และศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง ปัจจุบันมีสถานะโสด 
งานการเมือง.
อดีตเป็นรองประธานสภาจังหวัดร้อยเอ็ด ตั้งแต่ พ.ศ. 2538-2543 ปี พ.ศ. 2544 ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในสังกัดพรรคไทยรักไทย และในปี พ.ศ. 2548 ลงสมัครรับเลือกตั้งในสังกัดพรรคมหาชน แต่ไม่ได้รับเลือกตั้งทั้งสองครั้ง
พ.ศ. 2550 กลับมาลงสมัครในนามพรรคพลังประชาชน ได้รับการเลือกตั้งเป็นครั้งแรก โดยได้คะแนนมาเป็นอันดับที่ 3 ของเขต (มี ส.ส. ได้ 3 คน) และปี พ.ศ. 2554 ได้รับการเลือกตั้งเป็นครั้งที่สองในสังกัดพรรคเพื่อไทย
สมาชิกสภาผู้แทนราษฎร.
วราวงษ์ พันธุ์ศิลา ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
นิรมิต สุจารี

นิรมิต สุจารี (เกิด 13 กรกฎาคม พ.ศ. 2499) อดีต สมาชิกสภาผู้แทนราษฎรจังหวัดร้อยเอ็ด สังกัดพรรคเพื่อไทย
ประวัติ.
นิรมิต เกิดเมื่อวันที่ 13 กรกฎาคม พ.ศ. 2499 ที่ จังหวัดร้อยเอ็ด เป็นบุตรของนายเจียม และนางทองย้อย สุจารี มีพี่น้อง 4 คน สำเร็จการศึกษาศึกษาบัณฑิต มหาวิทยาลัยศรีนครินทรวิโรฒ นิติศาสตรบัณฑิต มหาวิทยาลัยรามคำแหง และนิติศาสตร์มหาบัณฑิต มหาวิทยาลัยรามคำแหง สมรสกับนางดุษฎี สุจารี มีบุตรด้วยกัน 3 คน 1. นายอิสรา สุจารี 2. นายแทนรัฐ สุจารี 3. นางสาวครองขวัญ สุจารี
งานการเมือง.
อดีตเป็นสมาชิกสภาจังหวัดร้อยเอ็ด พ.ศ. 2544 ลงสมัครรับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคไทยรักไทย แต่ไม่ได้รับเลือก ต่อมาจึงกลับลงไปเล่นการเมืองท้องถิ่นอีกครั้ง และได้รับเลือกเป็นสมาชิกสภาองค์การบริหารส่วนจังหวัด 
กระทั่งปี พ.ศ. 2550 ลงสมัครรับเลือกตั้งเป็นสมาชิกสภาผู้แทนราษฎรในสังกัดพรรคพลังประชาชน ได้รับการเลือกตั้งเป็นครั้งแรก และปี พ.ศ. 2554 ได้รับเลือกตั้งเป็นสมัยที่ 2 สังกัดพรรคเพื่อไทย
สมาชิกสภาผู้แทนราษฎร.
นิรมิต สุจารี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
สามนิ้วแห่งฮาร์ดดิงคันทรี

สามนิ้วแห่งฮาร์ดดิงคันทรี  เป็นฉายาที่มอบให้แก่หมาป่าโทนตัวผู้ในอเมริกาเหนือ ซึ่งคุกคามปศุสัตว์ในฮาร์ดดิงคันทรี (Harding County) รัฐเซาท์ดาโคตาเป็นเวลาถึงสิบสามปีในช่วงต้นคริสต์ศตวรรษที่ 20 มันมีอาณาเขตการล่าไกลไปถึงตะวันตกเฉียงใต้ของรัฐนอร์ทดาโคตาและลงใต้ไปถึงทางตะวันออกของรัฐมอนแทนา
สามนิ้วเริ่มก่อการเมื่อปี ค.ศ. 1912 ก่อนจะกลายเป็นนักฆ่าปศุสัตว์อย่างเต็มตัวใน ค.ศ. 1917 ประมาณการว่ามูลค่าของปศุสัตว์ที่ถูกฆ่าสูงถึง $50,000 ในตลอดสิบสามปีที่มันก่อการ เท่าที่ทราบมันฆ่าแกะถึง 66 ตัวในสองคืนก่อนที่จะถูกจับได้ไม่นาน สามนิ้วถูกไล่ล่าด้วยกำลังคนมากกว่า 150 คน แต่กลับติดกับดักถูกจับได้ในวันที่ 23 กรกฎาคม ค.ศ. 1925 ในทุ่งเลี้ยงสัตว์คาเฮาน์ (Kahoun) ใกล้แกลอัป (Gallup) รัฐเซาท์ดาโคตา โดยไคลด์ เอฟ. บริกก์ (Clyde F. Briggs) สารวัตรควบคุมสัตว์ล่าเหยื่อประจำรัฐ 
ตอนแรกวางแผนจะนำสามนิ้วไปที่บัฟฟาโลคันทรี (Buffalo County) แบบยังมีชีวิต แต่กลับมาตายเสียก่อน คาดว่า มันมีอายุประมาณ 20 ปี ยาว 6 ฟุต หนัก 75 - 80 ปอนด์
สัตว์กินคนแห่งซาโว

สัตว์กินคนแห่งซาโว  คือคู่สิงโตกินคนที่มีชื่อเสียง ซึ่งมีส่วนในการตายของคนงานก่อสร้างทางรถไฟเคนยา-ยูกันดาระหว่างเดือนมีนาคมถึงเดือนธันวาคม ค.ศ. 1898
ประวัติ.
ในเดือนมีนาคม ค.ศ. 1898 สหราชอาณาจักรได้เริ่มสร้างสะพานทางรถไฟข้ามแม่น้ำซาโวในประเทศเคนยาโดยมีผู้รับผิดชอบโครงการนี้คือ พันโท จอห์น เฮนรี แพตเทอร์สัน ระหว่างเก้าเดือนในการก่อสร้าง สิงโตซาโวตัวผู้สองตัวได้ย่องมาที่ค่ายพักลากคนงานชาวอินเดียจากเต็นท์ไปกินในเวลากลางคืน คนงานได้พยายามทำให้สิงโตตกใจกลัวและก่อกองไฟ และสร้างรั้วหนามรอบแค้มป์งานเพื่อป้องกันสัตว์กินคนแต่กลับไร้ประโยชน์ สิงโตสามารถคลานผ่านรั้วหนามมาได้ หลังการโจมตีครั้งใหม่ คนงานหลายร้อยคนหนีออกจากซาโวทำให้การสร้างสะพานหยุดชะงัก แพตเทอร์สันได้วางกับดักและซุ่มยิงจากต้นไม้ในเวลากลางคืนหลายครั้ง หลังประสบความล้มเหลวหลายครั้ง เขายิงสิงโตตัวแรกได้ในวันที่ 9 ธันวาคม ค.ศ. 1898 สามสัปดาห์ต่อมา สิงโตตัวที่สองถูกพบและฆ่าตาย สิงโตตัวแรกวัดได้ยาว 9 ฟุต 8 นิ้ว จากปลายจมูกจรดหาง ใช้คนถึงแปดคนในการแบกซากกลับแคมป์ คนงานก่อสร้างกลับมาและสร้างสะพานเสร็จในเดือนกุมภาพันธ์ ค.ศ. 1899 จำนวนผู้ตกเป็นเหยื่อของสิงโตนั้นไม่แน่ชัด แพตเทอร์สันอ้างว่ามีผู้ที่ตกเป็นเหยื่อถึง 135 คน 
ปัจจุบัน สะพานและสถานที่เกิดเหตุตั้งอยู่ในอุทยานแห่งชาติซาโว ในเคนยา ประมาณ 200 ไมล์ (300 กิโลเมตร) ทางตะวันออกเฉียงใต้ของกรุงไนโรบี ที่พิกัด #เปลี่ยนทาง 
ในปี ค.ศ. 1996 ฮอลลีวูดได้มีการสร้างภาพยนตร์เกี่ยวกับเหตุการณ์นี้ในชื่อ "The Ghost and the Darkness" นำแสดงโดย วัล คิลเมอร์ และไมเคิล ดักลาส
เต็มเวลา

การทำงานเต็มเวลา  เป็นการที่ลูกจ้างทำงานเต็มครบตามจำนวนชั่วโมงที่กำหนดโดยนายจ้าง การจ้างงานเต็มเวลามักมากับสวัสดิการที่ไม่มีในการจ้างงานแบบ part-time จ้างงานแบบชั่วคราว จ้างงานแบบยืดหยุ่น สวัสดิการเหล่านี้ได้แก่ วันลาพักร้อน วันลาป่วย และประกันสุขภาพ งานที่ทำเต็มเวลาถือเป็นอาชีพ และมักจะมีชั่วโมงทำงานต่อสัปดาห์มากกว่างาน part-time 
นิยามของคำว่า เต็มเวลา แตกต่างกันสำหรับแต่ละนายจ้าง และกะงานที่ลูกจ้างทำ สัปดาห์ทำงาน "มาตรฐาน" ทั่วไปประกอบไปด้วย 5 วัน โดยทำงานวันละ 8 ชั่วโมง รวมทั้งสิ้นเป็น 40 ชั่วโมง ในขณะที่สัปดาห์ทำงานที่มี 4 วัน มักจะทำงานวันละ 10 ชั่วโมง ในขณะที่งานกะละ 12 ชั่วโมง เพียงสามวันต่อสัปดาห์ (36 ชั่วโมง) มักนับเป็นงานเต็มเวลา เพื่อชดเชยกับความเหนื่อยหล้าจากการทำงานติดต่อกันเป็นเวลานาน
นิยามตามประเทศ.
ในแต่ละประเทศการทำงานเต็มเวลาในหนึ่งสัปดาห์มีจำนวนชั่วโมงทำงานต่างกัน
ลูกจ้างที่ทำงานเกินกว่าเวลาที่กำหนดไว้ ถือว่าเป็นการทำงานล่วงเวลา และจะได้ค่าแรงล่วงเวลาเพิ่ม (แต่มิได้เพิ่มฐานเงินเดือน)
ความหมายเชิงวิชาการ.
“เต็มเวลา” ในบริบทของการศึกษา หมายถึง ปริมาณวิชาเรียนเต็มที่ที่นักเรียน นิสิต นักศึกษา (โดยเฉพาะในสถาบันอุดมศึกษา) ต้องลงทะเบียนในแต่ละภาคการศึกษา โดยทั่วไปแล้วอยู่ 12 credit hour หรือมากกว่า (เทียบเท่ากับเวลาเรียนฟังบรรยาย 12 ชั่วโมงต่อสัปดาห์) "ชั่วโมงปฏิบัติการ" อาจนับเพียงครึ่งหรือหนึ่งในสามของ credit hour ในหลายประเทศ เช่น สหรัฐอเมริกา สหราชอาณาจักร และออสเตรเลีย นักเรียนต่างชาติ ต้องเป็นผู้เรียนเต็มเวลาเพื่อรักษาสถานภาพวีซ่านักเรียน
คีโตโคนาโซล

<td style="vertical-align:top; text-align:center; width:50%;">{{#invoke:InfoboxImage|InfoboxImage|image=|size=|sizedefault=frameless|upright=0.5|alt=}}</td>
<td style="vertical-align:top; text-align:center; width:50%;">{{#invoke:InfoboxImage|InfoboxImage|image=|size=|sizedefault=frameless|upright=0.5|alt=}}</td>
 | vaccine = รายละเอียดวัคซีน
 | combo = ส่วนผสมประกอบด้วย
 | mab = โมโนโคลนอล แอนติบอดี
 |killed |inactivated = Killed/Inactivated
 |attenuated = Attenuated virus
 |live = Live bacteria
 |toxoid = Toxoid
 |subunit = Subunit
 |protein subunit |protein = Protein subunit
 |conjugate = Conjugate vaccine
 |recombinant = Recombinant vector
 |dna = DNA vaccination
 | mab = Whole antibody
 | fab = Fab fragment
 | f(ab')2 = F(ab')2 fragment
 | fab' = Fab' fragment
 | scfv = Single-chain variable fragment
 | discfv = Di-single-chain variable fragment
 | sdab = Single domain antibody
 | 3funct = Trifunctional antibody
 | clfab = Chemically linked Fab
 | bite = Bi-specific T-cell engager
B3C[[Oral administrationNizoralJ02{{ATC
 |INN_EMA=
 | _EMA_use_INN={{ParameterUseFirst 
 |1= 
 |2={{#ifeq:|none||}} 
 |3= 
 |4={{PAGENAME}} 
 |licence_US=Ketoconazole
 |DailyMedID=
 |licence_CA=
 |legal_AU=
 |legal_BR=
 |legal_CA=
 |legal_DE=
 |legal_NZ=
 |legal_UK=POM
 |legal_US=OTC
 |legal_EU=
 |legal_UN=
 |legal_AU_comment=
 |legal_BR_comment=
 |legal_CA_comment=
 |legal_DE_comment=
 |legal_NZ_comment=
 |legal_UK_comment=
 |legal_US_comment=
 |legal_EU_comment=
 |legal_UN_comment=
 |legal_status=
 | label61 = [[ชีวปริมาณออกฤทธิ์|ชีวประสิทธิผล]]
 | data61 = [[Oral administration
 | label62 = [[Plasma protein binding|การจับกับโปรตีน]]
 | data62 = 84 to 99%
 | label63 = [[เมแทบอลิซึมของยา|การเปลี่ยนแปลงยา]]
 | data63 = {{#if:[[Oral administration84 to 99%"N"-deacetyl ketoconazoleBiphasic[[Bile | Extensive [[liver]] (predominantly oxidation, "O"-dealkylation)
 | label64 = [[สารซึ่งได้หลังการเปลี่ยนแปลงยา]]
 | data64 = "N"-deacetyl ketoconazole
 | label65 = [[ระยะเริ่มออกฤทธิ์]]
 | data65 = 
 | label66 = [[ครึ่งชีวิต|ครึ่งชีวิตทางชีวภาพ]]
 | data66 = Biphasic
 | label67 = [[เภสัชพลศาสตร์|ระยะเวลาออกฤทธิ์]]
 | data67 = 
 | label68 = [[เภสัชจลนศาสตร์|การขับออก]]
 | data68 = [[Bile
 | data71 = {{#switch:{{lc:}} |mab|combo|vaccine= |#default={{#if:1-[4-[4-[[2-(2,4-dichlorophenyl)-2-(imidazol-1-ylmethyl)-1,3-dioxolan-4-yl]methoxy]phenyl]piperazin-1-yl]ethanone
ยาคีโตโคนาโซล สามารถใช้ได้ทั้งการรับประทานโดยรับประทานพร้อมอาหาร และใช้ทาภายนอกบริเวณที่ติดเชื้อ
ผลข้างเคียงไม่พึงประสงค์.
อาการไม่พึงประสงค์ที่พบในกรณีใช้ยาชนิดรับประทานในทางการแพทย์ถือว่าพบน้อย เช่น มีไข้และหนาวสั่น มีผื่นที่ผิวหนังหรือมีอาการคันที่ผิวหนัง ส่วนอาการที่ทางการแพทย์ถือว่าพบได้น้อยมาก เช่น ปัสสาวะสีเข้มกว่าปกติ มีไข้และเจ็บคอ เบื่ออาหาร อุจจาระสีซีดกว่าปกติ มีผื่นแดง (reddening) ตุ่มน้ำใส (blistering) สีของผิวหนังซีดหรือมีการหลุดลอกของผิวหนังและเยื่อบุผิวหนังปวดท้อง เลือดออกผิดปกติหรือมีจ้ำเลือดเกิดขึ้น เหนื่อยล้าหรืออ่อนเพลียมากกว่าปกติ ตัวและตาเหลือง
ส่วนอาการที่เกิดในกรณีใช้ทาภายนอกอาจมีอาการปวดแสบปวดร้อน อาการคัน ซึ่งโอกาสพบมีน้อยมาก แม้มีอาการแต่อาการเหล่านี้อาจจะเป็นอยู่เพียงชั่วคราว
อินโดนีเซียแอร์เอเชีย

อินโดนีเซียแอร์เอเชีย  เป็นสายการบินต้นทุนต่ำ ที่อยู่ในประเทศอินโดนีเซีย ให้บริการเที่ยวบินในประเทศอินโดนีเซีย และ ระหว่างประเทศ
โดยมีฐานบินหลักอยู่ที่ ท่าอากาศยานนานาชาติ ซูการ์โนฮัตตา จาการ์ตา ประเทศอินโดนีเซีย ณ วันที่ 15 เมษายน 2552 เที่ยวบินภายในประเทศทั้งหมด ของอินโดนีเซียแอร์เอเชียจาก ท่าอากาศยานนานาชาติ ซูการ์โนฮัตตา จาการ์ตาได้เริ่มปฏิบัติการจาก อาคารเทอร์มินอล 3 แต่เที่ยวบินระหว่าประเทศยังคงปฏิบัติการจาก อาคารเทอร์มินอล 2D ก่อนที่จะย้ายไปอาคารเทอร์มินอล 3 ในเวลาต่อมา 
อินโดนีเซียแอร์เอเชียได้รับการจัดอันดับจากการบินพลเรือนของอินโดนีเซียให้อยู่ในอันดับที่ 1 ทางด้านความปลอดภัยของอากาศยานและสายการบิน และ ยังครองส่วนแบ่งการตลาดภายในประเทศ มากถึงร้อยละ 41.50.ด้วย
ประวัติ.
อินโดนีเซียแอร์เอเชีย เริ่มมาจากสายการบิน Awair (Air Wagon International) ซึ่งก่อตั้งขึ้นในปี พ.ศ. 2542 โดยนายAbdurrahman Wahid, อดีตประธาน Nahdlatul Ulama Muslim organisation นายAbdurrahman Wahid มีหุ้นอยู่ในสายการบินถึง 40% และเริ่มดำเนินการเมื่อ 22 มิถุนายน 2543 ด้วยเครื่องบินแอร์บัส 300/310 แต่ทุกเที่ยวถูกระงับในปี 2545, สายการบินAwair ได้ตัดสินเข้าร่วมกับ แอร์เอเชีย ซึ่งเป็นสายการบินจากมาเลเซียในเดือธันวาคม ปี 2547 และเปลี่ยนชื่อเป็น อินโดนีเซียแอร์เอเชีย เมื่อวันที่ 1 ธันวาคม 2548 เพื่อให้เป็นไปในทิศทางเดียวกันกับ สายการบิน แอร์เอเชีย
บริษัท CIMB หลักทรัพย์อินโดนีเซียและเครดิตสวิสหลักทรัพย์ประเทศอินโดนีเซีย ได้ร่วมเข้าถือหุ้นด้วย 20%
ฝูงบิน.
จำนวนฝูงบินของสายการบินอินโดนีเซียแอร์เอเชีย วันที่ 14 สิงหาคม พ.ศ. 2556
กลุ่มแอร์เอเชีย กลุ่มแอร์เอเชียเป็นกลุ่มสายการบินต้นทุนต่ำรายใหญ่ที่สุดในภูมิภาคเอเชียที่ดำเนินการโดยฝูงบินแอร์บัสทั้งหมด โดยสายการบินยังเป็นลูกค้าเครื่องบินตระกูล เอ320 รายใหญ่ที่สุดด้วยคำสั่งซื้อเครื่องบินทั้งหมด 475 ลำ แบ่งออกเป็น เอ320 นีโอ จำนวน 264 ลำ และเอ320 ซีโอ จำนวน 211 ลำ แอร์เอเชียเอ็กซ์ สั่งซื้อเครื่องบินลำตัวกว้าง เอ330-300 จำนวน 26 ลำ และ เอ350 เอ็กซ์ดับเบิลยูบีอีกจำนวน 10 ลำ ปัจจุบันเครื่องบินแอร์บัสทั้งสิ้น 141 ลำกำลังให้บริการจาก 16 ฐานการบินของกลุ่มแอร์เอเชีย (ไทยแอร์เอเชีย FD, แอร์เอเชียมาเลเซีย AK, อินโดนีเซียแอร์เอเชีย QZ, แอร์เอเชียเจแปน JW, แอร์เอเชียฟิลิปปินส์ PQ, แอร์เอเชียเซสต์ Z2, แอร์เอเชีย เอกซ์ D7, ไทยแอร์เอเชียเอกซ์ XJ)
คณะกรรมาธิการแม่น้ำโขง

คณะกรรมาธิการแม่น้ำโขง  เป็นองค์การร่วมมือระหว่างรัฐบาล เพื่อส่งเสริมและประสานงาน จัดการและพัฒนาแหล่งน้ำและทรัพยากรอื่น ที่เกี่ยวข้องอย่างยั่งยืน เพื่อผลประโยชน์ร่วมกันระหว่างประเทศสมาชิก และประชาชนให้มีความเป็นอยู่ที่ดี ด้วยแผนยุทธศาสตร์และกิจกรรมต่าง ๆ และให้ข้อมูลทางวิทยาศาสตร์และให้คำแนะนำด้านนโยบาย
วงศ์เม่นโลกเก่า

เม่นโลกเก่า  เป็นวงศ์ของสัตว์เลี้ยงลูกด้วยนมในอันดับสัตว์ฟันแทะ (Rodentia) จำพวกเม่นวงศ์หนึ่ง ใช้ชื่อวิทยาศาสตร์ว่า Hystricidae
มีลักษณะทั่วไปตัวยาวเต็มที่ประมาณ 2 ฟุต หรือ 2 ฟุตครึ่ง ขาสั้น มีลักษณะเด่น คือ มีขนที่บริเวณหลังและช่วงท้ายลำตัวแข็งยาวเป็นหนามมีลายสลับสีขาวดำ บางอันอาจยาวได้ถึง 1 ฟุต ปลายแหลมเหมือนปลายหอกหรือลูกศร ซึ่งเอาไว้ป้องกันตัวจากศัตรูที่รุกราน ซึ่งทำให้แผลอักเสบติดเชื้อได้
เม่น เป็นสัตว์ที่หากินและอยู่อาศัยเพียงลำพังตัวเดียวหรือไม่ก็อยู่เป็นคู่ หากินในเวลากลางคืน กลางวันจะนอนหลับพักผ่อนในโพรงดินที่ขุดขึ้นมาเอง หากินรากพืชหรือผลไม้ เป็นอาหารหลัก ถ้าถูกคุกคาม เม่นจะวิ่งหนี ถ้าหากจวนตัวเมื่อไหร่จะหยุดและพองขน พร้อมกับสั่นขนให้เกิดเสียงสั่นซ่า พร้อมกับกระทืบเท้าลงพื้นดินเป็นการขู่ หากยังไม่หยุดคุกคาม เม่นจะหยุดกะทันหันหรือบางครั้งอาจจะถอยหลังวิ่งเข้าหา ซึ่งขนแหลมเหล่านี้จะปักลงไปในเนื้อของผู้รุกราน ทำให้เกิดความเจ็บปวดมาก ซึ่งแม้แต่สัตว์ใหญ่อย่าง สิงโต หากโดนขนหนามเหล่านี้แทงเข้าถูกอวัยวะสำคัญ เช่น หัวใจ หรือปอด ทำให้ถึงแก่ความตายได้
เม่น เป็นสัตว์ที่มีกรงเล็บแหลมคมและฟันแทะที่แข็งแรงมาก ซึ่งเขียนเป็นสูตรได้ว่า ใช้สำหรับขุดโพรงดินเพื่อเป็นรังที่อยู่อาศัยและเลี้ยงดูลูกอ่อน ซึ่งในโพรง ๆ หนึ่งอาจอยู่รวมกันหลายตัว ฟันของเม่นนอกจากจะใช้กัดแทะพืชแล้ว ยังใช้แทะเขาสัตว์, โครงกระดูกสัตว์อื่นที่ตายแล้ว หรืองาช้าง เพื่อเสริมแคลเซี่ยมให้แก่ร่างกายได้ด้วย ที่แอฟริกาตะวันตกเคยมีผู้จับเม่นไปขังไว้ในหีบไม้ ปรากฏว่าพอรุ่งเช้า เม่นสามารถแทะหีบไม้นั้นทะลุเป็นรูโหว่หนีไปได้
ขนของเม่นสามารถที่จะผลัดใหม่ได้ เมื่อขนเก่าหลวม จะสลัดขนทิ้งโดยการสั่นตัว ซึ่งอาจจะพุ่งไกลไปข้างหลังได้หลายฟุต ซึ่งจากพฤติกรรมตรงนี้เองที่ทำให้เกิดความเชื่อว่า เม่นสามารถสะบัดขนใส่ศัตรู ซึ่งความเป็นจริงแล้วไม่ใช่ 
ขนของเม่นนั้นเมื่อปักติดกับเนื้อของผู้ที่ถูกแทงเข้าแล้ว จะเจ็บปวดมากและดึงออกยาก เนื่องจากในเส้นขนนั้นจะมีเงี่ยงเล็ก ๆ แหลมคมจำนวนมากเหมือนตะขออยู่ด้านข้าง เมื่อปักลงเนื้อแล้วจึงถอนออกได้ยาก เพราะจะสวนทางกับเงี่ยงแหลมที่เกี่ยวติดกับเนื้อ
เม่นออกลูกเป็นตัว คราวละ 2-3 ตัว เมื่อเกิดมาแล้วลูกเม่นจะสามารถลืมตาและเกือบจะเดินได้เลย แต่ขนตามลำตัวยังไม่แข็งเหมือนตัวเต็มวัย จนรอให้ถึงอายุประมาณ 90 วันเสียก่อน
เม่นโลกเก่า กระจายพันธุ์อยู่ในซีกโลกที่เรียกว่า โลกเก่า คือ ทวีปเอเชีย, แอฟริกา และบางส่วนของยุโรป ในประเทศไทย พบ 2 ชนิด คือ เม่นใหญ่แผงคอยาว ("Hystrix brachyura") และเม่นหางพวง ("Atherurus macrourus") ซึ่งแต่เดิมเคยจัดให้ เม่นใหญ่แผงคอสั้น ("Hystrix hodgsoni") มีอยู่ด้วย แต่ปัจจุบันได้กลายเป็นชนิดย่อยของเม่นใหญ่แผงคอยาวไป
วงศ์เม่นโลกใหม่

เม่นโลกใหม่ (วงศ์: Erethizontidae) เป็นวงศ์ของสัตว์เลี้ยงลูกด้วยนมในอันดับสัตว์ฟันแทะ (Rodentia) จำพวกเม่น ใช้ชื่อวิทยาศาสตร์ว่า Erethizontidae 
เม่นโลกใหม่มีสายการวิวัฒนาการเป็นของตัวเอง จึงมีลักษณะโดยทั่วไปแตกต่างจากเม่นในวงศ์เม่นโลกเก่า (Hystricidae) คือ เม่นโลกใหม่จะมีความยาวลำตัวที่สั้นกว่า คือ มีความยาวประมาณ 1 ฟุต มีส่วนหางยาวกว่า หนามแหลมตามลำตัวซึ่งเป็นเส้นขน มีความสั้นกว่า และซ่อนอยู่ใต้เส้นขนอ่อนตลอดทั้งลำตัว สามารถใช้หางนี้เกาะเกี่ยวต้นไม้ได้ มีพฤติกรรมการหากินบนต้นไม้เป็นหลัก โดยกินอาหารหลักได้แก่ ใบไม้และยอดไม้อ่อน ๆ หรือเปลือกไม้เป็นอาหาร นอกจากนี้แล้วยังกินแมลงได้อีกด้วย ลูกวัยอ่อนสามารถปีนต้นไม้ได้ตั้งแต่เกิดมาได้เพียง 2 วัน และอายุได้ราว 10 วัน ก็สามารถหาใบไม้กินเองได้โดยไม่ต้องพึ่งพาแม่
มีฟันที่เขียนเป็นสูตรได้ว่า 
พบกระจายพันธุ์ในป่าฝนของซีกโลกใหม่ คือ ทวีปอเมริกาเหนือ, อเมริกากลาง และอเมริกาใต้
แบรด ฟรีเดล

แบรดลีย์ ฮาวเวิร์ด ฟรีเดล  เกิดวันที่ 18 พฤษภาคม ค.ศ. 1971 เป็นผู้รักษาประตูทีมชาติ สหรัฐ และ เขาได้ลงเล่นใน พรีเมียร์ลีก 5 ทีม ปัจจุบัน เขาได้เลิกเล่นฟุตบอลอาชีพแล้ว
เลดลีย์ คิง

เลดลีย์ เบรนตัน คิง  เกิดวันที่ 12 ตุลาคม ค.ศ. 1980 เป็นอดีตนักฟุตบอลทีมชาติอังกฤษ เชื้อสายแอนทีกา เล่นในตำแหน่งกองหลังคิงส์เป็นนักฟุตบอลคนที่เล่นให้สโมสรฟุตบอลทอตนัมฮอตสเปอร์ ยาวนานที่สุด จึงได้เป็นกัปตันทีมสโมสรฟุตบอลทอตนัมฮอตสเปอร์ หลังจากแขวนสตั๊ดในปี 2012 เลดลีย์ คิง ทำหน้าที่เป็นทูตประจำสโมสรให้สเปอร์
เจก ลิเวอร์มอร์

เจก ไซริล ลิเวอร์มอร์  เกิดเมื่อวันที่ 14 พฤศจิกายน ค.ศ. 1989 เป็นนักฟุตบอลชาวอังกฤษ ปัจจุบันเล่นให้กับวอตฟอร์ด ในตำแหน่งกองกลาง และยังสามารถเล่นในตำแหน่งกองหลังได้
นอร์ทอเมริกัน P-51 มัสแตง

นอร์ทอเมริกันเอวิเอชัน P-51 มัสแตง  เป็นเครื่องบินขับไล่และทิ้งระเบิดพิสัยไกลหนึ่งที่นั่งสัญชาติอเมริกาซึ่งถูกใช้ในสงครามโลกครั้งที่ 2 สงครามเกาหลี และสงครามอื่นๆ มันถูกออกแบบและสร้างโดยนอร์ทอเมริกันเอวิเอชันหรือเอ็นเอเอเพื่อตอบโจทย์ของกระทรวงการบินจากการสั่งซื้อของอังกฤษ ลำตันแบบคือเอ็นเอ-73เอ็กซ์ที่สร้างเสร็จในวันที่ 9 กันยายน พ.ศ. 2483 เป็นเวลา 102 วันหลังจากมีการเซ็นสัญญาและทำการบินครั้งแรกเมื่อวันที่ 26 ตุลาคม 
ประวัติ.
เดิมทีมัสแตงถูกออกแบบมาเพื่อใช้เครื่องยนต์อัลลิสัน วี-1710 ซึ่งมีความสูงที่จำกัดในการบิน การบินครั้งแรกเกิดขึ้นโดยกองทัพอากาศอังกฤษเพื่อทำหน้าที่ลาดตระเวนทางอากาศและเป็นเครื่องบินขับไล่ทิ้งระเบิด (มัสแตง มาร์ค 1) ต่อมามีการใช้เครื่องยนต์โรลส์-รอยซ์ เมอร์ลินในรุ่นพี-51บีและซีเพื่อให้มัสแตงสามารถบินได้ที่ความสูงเหนือ 15,000 ฟุต ซึ่งทำให้มันบินได้ดีกว่าหรือเท่ากับเครื่องบินส่วนมากของกองทัพอากาศเยอรมนี รุ่นสุดท้ายคือพี-51ดีซึ่งมีเครื่องยนต์เป็นเครื่องแพคคาร์ด วี-1650-7 เป็นเครื่องยนต์ดัดแปลงจากเครื่องยนต์โรลส์-รอยซ์ 60 ที่เป็นเครื่องยนต์ซูเปอร์ชาร์จเจอร์สองความเร็ว และมีอาวุธเป็นปืนกลเอ็ม2 บราวนิงขนาด 12.7 มม.หกกระบอก
ประวัติการรบ.
ตั้งแต่ปลายปีพ.ศ. 2486 พี-51บีถูกใช้โดยกองทัพอากาศที่ 8 ของสหรัฐอเมริกาเพื่อคุ้มกันเครื่องบินทิ้งระเบิดที่ต้องบินในน่านฟ้าของนาซีเยอรมนี ในขณะที่กองทัพอากาศทางยุทธวิธีที่ 2 ของอังกฤษและกองทัพอากาศที่ 9 ของสหรัฐฯ ใช้เครื่องบินมัสแตงเครื่องยนต์เมอร์ลินทำหน้าที่ทิ้งระเบิดและขับไล่ เป็นบทบาทที่เพิ่มความแน่นอนให้กับความเป็นเจ้าอากาศของฝ่ายสัมพันธมิตรในปีพ.ศ. 2487 พี-51 ยังทำหน้าที่ให้กับฝ่ายสัมพันธมิตรในการรบบริเวณแอฟริกาเหนือเหนือทะเลเมดิเตอร์เรเนียนและอิตาลี นอกจากนี้ยังทำการรบกับจักรวรรดิญี่ปุ่นในมหาสมุทรแปซิฟิกอีกด้วย ในสงครามโลกครั้งที่ 2 นักบินมัสแตงอ้างว่าได้ยิงเครื่องบินศัตรูตกไป 4,950 ลำ
เมื่อสงครามเกาหลีเริ่มต้นขึ้น มัสแตงได้กลายเป็นเครื่องบินขับไล่ประเภทหลักของสหประชาชาติจนกระทั่งเครื่องบินขับไล่เครื่องยนต์ไอพ่น เช่น นอร์ทอเมริกัน เอฟ-86 เซเบอร์เข้ามาทำหน้าที่แทน จากนั้นมัสแตงก็กลายเป็นเครื่องบินขับไล่ทิ้งระเบิดแบบพิเศษ แม้ว่าเครื่องบินไอพ่นจะเข้ามาแทนที่แต่มัสแตงก็ยังคงประจำการในกองทัพอากาศในบางประเทศจนถึงต้นทษวรรษที่ 2523 หลังจากสงครามโลกครั้งที่ 2 และสงครามเกาหลี มัสแตงจำนวนมากถูกดัดแปลงให้ใช้โดยพลเรือน โดยเฉพาะการแข่งขันทางอากาศและการบินแสดงในการแสดงเครื่องบินต่างๆ
คนคลั่ง ล่าทะลุสุดขีดนรก

คนคลั่ง ล่าทะลุสุดขีดนรก เป็นภาพยนตร์แนวแอ็กชั่น ในปี ค.ศ. 2006 กำกับโดย จอห์น โบไนโต้ และเขียนบทโดย มิเชล กาลลาเกอร์ และ อแลน บี. แม็คอีลรอย
โดยผลิตจาก ดับเบิลยูดับเบิลยูอี ฟิลม์ส ค่ายภาพยนตร์ของดับเบิลยูดับเบิลยูอี นำแสดงโดย นักมวยปล้ำอาชีพ จอห์น ซีนา โดยภาพยนตร์เรื่องนี้มีกำหนดออกฉายในวันที่ 13 ตุลาคม ค.ศ. 2006 ทุกโรงภาพยนตร์ในสหรัฐอเมริกา
คาร์บูเรเตอร์

คาร์บูเรเตอร์  เป็นอุปกรณ์สำหรับเครื่องยนต์สันดาปภายใน ทำหน้าที่ผสมน้ำมันและอากาศให้กลายเป็นไอจากนั้นจึงส่งเข้าสู่ห้องเผาไหม้ คำว่า Carburater มาจากภาษาฝรั่งเศสว่า carbure 
หลักการทำงาน.
ความสำคัญของคาร์บูเรเตอร์ในการทำงานของเครื่องยนต์คือการผสมน้ำมันกับอากาศหลังจากนั้นจึงส่งเข้าสู่ห้องเผาไหม้อย่างเหมาะสม ทำให้เครื่องยนต์เดินเรียบทั้งในรอบเดินเบาและการเร่ง ลดการเกิดมลภาวะ ควบคุมความเร็วของเครื่องยนต์ โดยผสมน้ำมันกับอากาศให้กลายเป็นไอดี และส่งเข้าสู่ห้องเผาไหม้ได้อย่างเหมาะสม เมื่อเครื่องยนต์อยู่ในระยะเดินเบาหรือความเร็วรอบของเครื่องยนต์ต่ำ ลิ้นปีกผีเสื้อในคาร์บูเรเตอร์จะเปิดน้อย ส่งผลให้ปริมาณน้ำมัน และอากาศที่ถูกส่งเข้าไปในห้องเผาไหม้น้อยลง ทำให้เครื่องยนต์เดินรอบต่ำ ในทางตรงข้ามหากต้องการให้เครื่องยนต์มีรอบความเร็วของเครื่องยนต์สูงขึ้น ลิ้นปีกผีเสื้อจะเปิดมากขึ้นหรือเต็มอัตรา ปริมาณไอดีก็จะเข้าในห้องเผาไหม้ในปริมาณที่มากตามไปด้วย ภายในของคาร์บูฯมีช่องคล้ายคอขวดเรียกว่าช่องเวนจูรี่ ส่วนนี้จะทำให้เกิดปฏิกิริยาเวนจูรี่ ความเร็วของไอดีจะมีมากขึ้นซึ่งเป็นผลมาจากเส้นผ่า ศูนย์กลางของท่อมีขนาดเล็กลง การเพิ่มความเร็วของการเคลื่อนที่ส่งผลให้ความดันที่บริเวณคอขวดลดลง ทำให้เกิดภาวะความดันต่ำกว่าความดันบรรยากาศ นอกจากนั้นคอขวดจะมีท่อน้ำมันขนาดเล็ก น้ำมันเชื้อเพลิงจะถูกดูดเข้ามาผสมกับอากาศ และวิ่งต่อไปสู่ห้องเผาไหม้
สตีฟ คีน

สตีฟ คีน  เกิดเมื่อวันที่ 30 พฤศจิกายน ค.ศ. 1967 ที่เมือง กลาสโกว์ ประเทศ สกอตแลนด์ คีนเคยเป็นอดีตนักฟุตบอลทีมชาติและลีกในประเทศสกอตแลนด์ เช่น เชลติก บาธซิตี นิวบรีทาวน์ และเคยยืมตัวไปมาเล่นในลีกประเทศ อังกฤษ ในตำแหน่ง กองกลาง แล้วหนึ่งทีมคือ สโมสรฟุตบอลสวอนซี ปัจจุบันคีนเป็นผู้จัดการทีม สโมสรฟุตบอลแบล็กเบิร์นโรเวอร์ส ในปี 2010
โรเบร์โต มาร์ติเนซ

โรเบร์โต มาร์ติเนซ มอนโตลิว (เกิด 13 กรกฎาคม ค.ศ. 1973) เป็นผู้ฝึกสอนและอดีตผู้เล่นชาวสเปน ปัจจุบันเป็นผู้จัดการทีมชาติโปรตุเกส เคยเป็นนักฟุตบอลในลาลิกาหนึ่งสโมสร คือ เรอัลซาราโกซา และในพรีเมียร์ลีก 2 สโมสร คือสวอนซีซิตี และวีแกนแอทเลติก ได้เลิกเล่นฟุตบอลไปในปี 2007 แล้วหันมาทำงานผู้จัดการสโมสร โดยครั้งแรกได้ไปคุมสวอนซี ตั้งแต่ปี 2007-2009 ระหว่างปี 2009-2013 ได้คุม วีแกนแอทเลติก ได้แชมป์ FA Cup ปี 2013 ด้วยการชนะแมนเชสเตอร์ซิตี 1-0
ในเดือนพฤษภาคม 2013 ได้ลาออกจากผู้จัดการวีแกนแอธแลนติก และในเดือนถัดมาได้รับการแต่งตั้งให้เป็นผู้จัดการสโมสรเอฟเวอร์ตัน แต่ผลงานของเอฟเวอร์ตันในฤดูกาล 2015–16 นั้นไม่ดี โดยเฉพาะในช่วงท้ายฤดูกาล ที่สโมสรชนะเพียงนัดเดียวเท่านั้นจาก 10 นัด ทำให้เมื่อจบฤดูกาล เอฟเวอร์ตันได้ปลดมาร์ติเนซออกจากตำแหน่ง 
ต่อมามาร์ติเนซได้รับงานผู้จัดการทีมชาติเบลเยียม ตั้งแต่วันที่ 3 สิงหาคม 2016 หลังจบการแข่งขันฟุตบอลชิงแชมป์แห่งชาติยุโรป 2016 มาร์ติเนซได้พาทีมชาติเบลเยียมผ่านรอบคัดเลือกฟุตบอลโลก 2018 ได้ไปแข่งขันฟุตบอลโลก 2018 รอบสุดท้ายที่ประเทศรัสเซีย โดยทีมชาติเบลเยียมได้อันดับ 3 แม้จะแพ้ให้กับทีมชาติฝรั่งเศสในรอบรองชนะเลิศ แต่กลับมาเอาชนะทีมชาติอังกฤษในรอบชิงที่ 3 ไป 2-0
เกียรติประวัติ.
ผู้จัดการ.
สวอนซีซิตี
วีแกนแอทเลติก
เบลเยี่ยม
โปรตุเกส 
ยูฟ่าเนชั่นลีก 2025
ซูซาน คอลลินส์

ซูซาน คอลลินส์ (10 สิงหาคม ค.ศ. 1962 –) เป็นทั้งนักเขียนบทโทรทัศน์และนักประพันธ์ชาวอเมริกัน ซึ่งเป็นที่รู้จักมากที่สุดในฐานะของผู้เขียนซีรีส์ "เดอะฮังเกอร์เกมส์ไตรภาค" ซึ่งประกอบด้วย "เกมล่าชีวิต", "ปีกแห่งไฟ" และ"ม็อกกิ้งเจย์"
ชีวิตช่วงต้น.
คอลลินส์เกิดใน ค.ศ. 1962 ที่รัฐคอนเนทิคัต เธอเป็นลูกสาวของนายทหารกองทัพอากาศที่ได้ปฏิบัติหน้าที่ในสงครามเวียดนาม ในฐานะที่เป็นลูกสาวของนายทหารคนหนึ่ง เธอและครอบครัวของเธอจึงโยกย้ายถิ่นฐานอย่างต่อเนื่อง ซึ่งเธอใช้เวลาช่วงวัยเด็กของเธออยู่แถบตะวันออกของสหรัฐฯ เธอได้เข้าศึกษาระดับมัธยมที่โรงเรียนอลาบามาสาขาวิจิตรศิลป์ โดยเธอได้เรียนวิชาเอกศิลปะภาพยนตร์ และเธอสำเร็จการศึกษาจากมหาวิทยาลัยอินเดียนา ในสองสาขาวิชาเอก ซึ่งได้แก่สาขาละครและการสื่อสารโทรคมนาคม
ชีวิตส่วนตัว.
คอลลินส์ พำนักอยู่ที่นิวทาวน์ รัฐคอนเนทิคัต กับสามีของเธอ รวมถึงลูกสาวสองคนกับแมวอีกสองตัว
มาร์ติน โยล

มาร์เติน "มาร์ติน" กอร์เนลิส โยล  เป็นอดีตนักฟุตบอลและผู้จัดการทีมฟุตบอลชาวดัตช์ เกิดเมื่อวันที่ 16 มกราคม ค.ศ. 1956 ที่เมืองเดอะเฮก ประเทศเนเธอร์แลนด์ โยลเคยเป็นนักฟุตบอลของไบเอิร์นมิวนิกระหว่างปี ค.ศ. 1978-1979 และเลิกเล่นฟุตบอลไปในปี ค.ศ. 1989 หลังจากนั้นโยลก็คิดที่จะเป็นผู้จัดการทีมฟุตบอลต่อ โดยทีมแรกที่เขาคุมคือ อาโด แด็นฮาค สโมสรฟุตบอลแห่งหนึ่งในเนเธอร์แลนด์
ในปี ค.ศ. 1991 โยลมีชื่อเสียงและโด่งดังมากที่สุดตอนเป็นผู้จัดการสโมสรฟุตบอลทอตนัมฮอตสเปอร์ในพรีเมียร์ลีกในปี ค.ศ. 2005 และได้คุมสโมสรฟุตบอลฟูลัมระหว่างปี ค.ศ. 2011-2013
พอล แลมเบิร์ต

พอล แลมเบิร์ต  มีชื่อเต็มว่า พอล คริสโตเฟอร์ แลมเบิร์ต (Paul Christopher Lambert) เกิดเมื่อวันที่ 7 สิงหาคม ค.ศ. 1969 ที่ประเทศสกอตแลนด์ แลมเบิร์ตเล่นฟุตบอลตั้งปี
1986 จนถึง ปี 2006 โดยมีชื่อเสียงที่สุดในตอนอยู่กับ เซลติก ในปี 1997 เล่นในตำแหน่ง กองกลาง โดยผลงานที่น่าภาคภูมิใจของแลมเบิร์ต คือ การนำพานอริชซิตี จากดิวิชัน 1 กลับไปเล่นยังพรีเมียร์ลีก
ลีกสูงสุดของประเทศอังกฤษ ในปี 2011 
ในปี 2012 แลมเบิร์ตได้เป็นผู้จัดการ แอสตันวิลลา แต่ในเดือนกุมภาพันธ์ 2015 ได้ถูกปลดออก เนื่องจากทำผลงานได้แย่มาก โดยการเล่น 10 นัดหลังไม่ชนะเลยสักนัด
ในวันที่ 15 มกราคม 2018 พอล แลมเบิร์ต ได้รับการแต่งตั้งให้เป็นผู้จัดการทีม สโตกซิตี ที่อยู่ระหว่างหนีตกชั้นในฟุตบอล พรีเมียร์ลีก ฤดูกาล 2017–18 แต่สุดท้ายสโตกซิตีก็ไม่สามารถรอดพ้นสถานการณ์ดังกล่าวไปได้ และในวันที่ 
27 ตุลาคม 2018 เขาได้รับการแต่งตั้งให้เป็นผู้จัดการทีมอิปสวิช ทาวน์
อันดับปลาฉลามฟันเลื่อย

ปลาฉลามฟันเลื่อย  เป็นอันดับของปลากระดูกอ่อนอันดับหนึ่ง ในชั้นย่อยปลาฉลาม ใช้ชื่อวิทยาศาสตร์ว่า Pristiophoriformes 
มีรูปร่างทั่วไปคล้ายกับปลาฉนาก (Pristiformes) ซึ่งเป็นปลากระดูกอ่อนเช่นเดียวกัน หากแต่ถูกจัดให้อยู่ในชั้นย่อยปลากระเบน (Batoidea) คือ มีจุดเด่น มีอวัยวะที่ยื่นออกมาเป็นกระดูกแข็งจากส่วนหน้าที่มีลักษณะแบนราบแต่มีหนามแหลมอยู่ข้าง ๆ เป็นซี่ ๆ คล้ายฟันเลื่อยหรือกระบองแข็ง แต่ต่างจากปลาฉนากตรงที่มีหนวดยาวอยู่ 2 เส้นอยู่ด้วย และมีซี่กรองเหงือกอยู่หลังตาเหมือนปลาในชั้นย่อยปลาฉลาม
มีครีบหลัง 2 ครีบ และครีบก้น แบ่งออกได้เป็น 2 สกุล คือ "Pliotrema" ซึ่งมีซี่กรองเหงือก 6 ช่อง กับ "Pristiophorus" มีซี่กรองเหงือก 5 ช่อง เหมือนเช่นปลาฉลามทั่วไป มีความเต็มที่ประมาณ 170 เซนติเมตร
ปลาฉลามฟันเลื่อย พบกระจายพันธุ์อยู่ตามพื้นทะเล ในเขตของทะเลญี่ปุ่น, แอฟริกาใต้ จนถึงแอฟริกาใต้ มีพฤติกรรมความเป็นอยู่ทั่วไปคล้ายกับปลาฉนาก โดยหากินสัตว์น้ำชนิดต่าง ๆ ตามหน้าดินและปลาต่าง ๆ เป็นอาหาร ออกลูกเป็นตัว อยู่ในความลึกตั้งแต่ 40 เมตรจนถึงลึกกว่านั้น
โดยคำว่า Pristis เป็นภาษากรีกแปลว่า "เลื่อย" รวมกับคำว่า pherein แปลว่า "เพื่อนำมา"
การจำแนก.
วงศ์ Pristiophoridae
อันดับปลาฉลามครุย

อันดับปลาฉลามครุย (อันดับ: Hexanchiformes,) เป็นอันดับของปลาในชั้นปลากระดูกอ่อนอันดับหนึ่ง ในชั้นย่อยปลาฉลาม ใช้ชื่อวิทยาศาสตร์ว่า Hexanchiformes
มีลักษณะแตกต่างจากปลาฉลามในอันดับอื่น คือ มีเหงือกและช่องเหงือก 6 หรือ 7 ช่องในแต่ละด้าน ซึ่งปลาฉลามที่ส่วนใหญ่มีเพียงแค่ 5 และไม่มีเยื่อหุ้มตา มีเพียงครีบหลังครีบเดียว
เป็นปลาฉลามที่ถือกำเนิดมาจากในยุคจูราซซิค แบ่งออกเป็น 3 วงศ์ (ดูในตาราง) อาศัยอยู่ในเขตน้ำลึก ปัจจุบันเหลือเพียงแค่ 6 ชนิด เพราะได้สูญพันธุ์ไปแล้วตั้งแต่ยุคก่อนประวัติศาสตร์ โดยมีหลักฐานเป็นฟอสซิล ซึ่งปลาฉลามในอันดับนี้ที่ได้ปรากฏมาและเป็นที่ฮือฮาในเขตทะเลญี่ปุ่น คือ ปลาฉลามครุย ("Chlamydoselachus anguineus") ที่มีลำตัวเรียวยาวคล้ายปลาไหล และมีปากที่กว้างมาก
วัดวังหมู

วัดวังหมูตั้งอยู่ที่บ้านวังหมู ตำบลหาดกรวด อำเภอเมืองอุตรดิตถ์ จังหวัดอุตรดิตถ์ เป็นวัดในพระพุทธศาสนาเถรวาท สังกัดคณะสงฆ์มหานิกาย ปรากฏหลักฐานการตั้งวัดในปี พ.ศ. 1700 ได้รับพระราชทานวิสุงคามสีมาปี พ.ศ. 1732 ในสมัยสุโขทัย มีอายุมากกว่า 800 ปี ถือเป็นวัดเก่าแก่ที่สุดแห่งหนึ่งของอำเภอเมืองอุตรดิตถ์คู่กับวัดพระฝางสวางคบุรีมุนีนาถ 
วัดวังหมูตั้งชื่อตามหมู่บ้านที่ตั้งวัด เป็นสถานที่ประกอบศาสนพิธีของชุมชนในละแวกนี้แต่ครั้งอดีตจนถึงปัจจุบัน ในปัจจุบันวัดแห่งนี้ไม่ได้รับขึ้นทะเบียนเป็นโบราณสถานแต่อย่างใด
ประวัติ.
วัดวังหมู เป็นวัดเก่าแก่ ตั้งอยู่ในบ้านวังหมู ตำบลหาดกรวด อำเภอเมือง จังหวัดอุตรดิตถ์ เชื่อกันว่าสร้างขึ้นประมาณ พ.ศ. 1700 ในสมัยสุโขทัย มีอายุกว่า 800 ปี เป็นวัดที่มีมาคู่กับชุมชนแห่งนี้ ชื่อวัดตั้งขึ้นตามชื่อของชุมชน คือ "บ้านวังหมู" ซึ่งมีที่มาของชื่อหมู่บ้านเป็นตำนานดังนี้ 
ในสมัยโบราณมีพ่อค้าชาวมอญสองคนถ่อเรือทวนกระแสน้ำขึ้นมาค้าขายกับชุมชนในแถบลุ่มแม่น้ำน่าน จนมาจอดเรือเทียบท่าที่ตำบลแห่งหนึ่ง ชาวบ้านในย่านนั้นต่างพากันมาจับจ่ายซื้อข้าวของกันมากมายจนแทบหมดลำเรือ แต่ในระหว่างนั้น สองมอญก็ได้เหลือบไปเห็นหมูป่าตัวหนึ่งกายมีสีทองสุกปลั่งวาววับลงมากินน้ำที่ท่าน้ำฝั่งตรงข้าม (ปัจจุบันคือ บ้านท่าทอง ตำบลวังกะพี้ อำเภอเมือง จังหวัดอุตรดิตถ์) สร้างความตื่นตาตื่นใจให้กับมอญทั้งสองและชาวบ้านเป็นอย่างยิ่ง ด้วยเห็นเป็นสิ่งประหลาดและน่าอัศจรรย์ มอญทั้งสองจึงรีบแจวเรือออกจากท่าเพื่อจะตามไปจับหมูตัวนั้นให้ได้ ส่วนเจ้าหมูนั้นก็วิ่งดำผุดดำว่ายในน้ำ ผลุบๆโผล่ๆ ยั่วยวนให้ตามจับ จนไปถึงวังน้ำวนแห่งหนึ่ง เจ้าหมูก็ดำลงไปในวังน้ำวนแห่งนั้น แล้วไปโผล่ขึ้นฝั่งอีกฝั่งหนึ่ง สองมอญก็ตามไปอย่างไม่ลดละเพื่อหวังจะจับให้ได้ ฝ่ายหมูทองก็แสดงกายให้เห็นหลอกล่อให้จับ ทำเป็นหยุดยืนรอ ยั่วให้ตาม แต่จนแล้วจนรอดสองมอญก็ตามจับไม่ได้สักที จนหมูทองวิ่งไปถึงเกาะเนินดินแห่งหนึ่ง แล้วจึงมุดตัวหายเข้าไปในพงหญ้าในเนินดินแห่งนั้น สองมอญตามมาจนถึงเกาะนั้น แล้วเดินหาจนทั่วก็ไม่พบแม้แต่ร่องรอยของหมูทองแต่อย่างใด จากตำนานเรื่องหมูทองนี้ จึงกลายเป็นที่มาของชื่อ "บ้านวังหมู" และชื่อของ "วัดวังหมู"
อี โบ-ย็อง

อี โบ-ย็อง (อักษรโรมัน: Lee Bo-young; เกิด 12 มกราคม พ.ศ. 2522) เป็นทั้งนักแสดงและนางแบบชาวเกาหลีใต้
ประวัติ.
โบ-ย็องเริ่มจากการชนะการประกวด นางสาว Daejeon ปี 2000 หลังจากนั้นก็เป็นพรีเซ็นเตอร์ให้แก่เอเชียน่าแอร์ไลน์ ต่อมาโบ-ย็องเปิดตัวในฐานะนักแสดง จากผลงานหลากหลาย ทั้งละครโทรทัศน์, ซีรีส์, โฆษณา และ ภาพยนตร์
ในปี 2008 ผลงานของโบ-ย็อง จากเรื่อง "Once Upon A Time" ซึ่งเป็นภาพยนตร์เรื่องแรกของเธอที่ได้รับการเสนอชื่อเข้าชิงนักแสดงหญิงหน้าใหม่ยอดเยี่ยม และได้รับรางวัล Baeksang หลังจากนั้นโบ-ย็องได้ร่วมงานกับ ฮย็อนบิน ในภาพยนตร์ "I'm Happy" 
โบ-ย็องได้รับรางวัล Andre Kim ระดับห้าดาวที่ดีที่สุดในปี 2007 อีกด้วย
ชีวิตส่วนตัว.
การออกเดทและการแต่งงาน.
อีได้พบกับนักแสดงหนุ่ม จี ซ็อง ในกองถ่ายละครทีวีเรื่อง "Save Last Dance For Me" ที่ทั้งคู่แสดงร่วมกันในปี 2004 และพวกเขาก็ยืนยันความสัมพันธ์ในปี 2007 เมื่อวันที่ 2 สิงหาคม 2013 พวกเขาประกาศการหมั้นหมายโดยอัปโหลดจดหมายที่เขียนด้วยลายมือบนเว็บไซต์แฟนคลับอย่างเป็นทางการของตน ทั้งคู่แต่งงานกันที่ Aston House, W Seoul Walkerhill Hotel เมื่อวันที่ 27 กันยายน 2013 ลูกคนแรกของพวกเขา ลูกสาวชื่อ Kwak Ji-yoo เกิดเมื่อวันที่ 13 มิถุนายน 2015 ลูกคนที่ 2 ของพวกเขา ลูกชายชื่อ Kwak Woo-sung เกิดเมื่อวันที่ 5 กุมภาพันธ์ 2019
ปอนด์ซูดานใต้

ปอนด์ซูดานใต้ (รหัส ISO และชื่อย่อ: SSP) เป็นเงินตราของสาธารณรัฐซูดานใต้อย่างเป็นทางการ แบ่งเป็นหน่วยย่อยได้ 100 เฟียสเตอร์ (piastre) ได้รับการรับรองโดยสภานิติบัญญัติซูดานใต้ก่อนหน้าการแยกตัวออกเป็นอิสระจากซูดานเมื่อวันที่ 9 กรกฎาคม ค.ศ. 2011 เริ่มใช้เมื่อวันที่ 18 กรกฎาคมของปีเดียวกัน และแทนที่ปอนด์ซูดานตามมูลค่าที่ตราไว้ (at par) จากนั้นในวันที่ 1 กันยายน ค.ศ. 2011 เงินปอนด์ซูดานไม่สามารถชำระหนี้ได้ตามกฎหมายในซูดานใต้อีกต่อไป
ในวันที่ 8 ตุลาคม ค.ศ. 2020 เนื่องจากค่าเสื่อมราคาอย่างหนักในอัตราแลกเปลี่ยนสกุลเงินปอนด์ซูดานใต้กับดอลลาร์สหรัฐ ทำให้มีประกาศจะยุบเลิกสกุลเงินในเร็ววัน
พงศกร

พงศกร เป็นทั้งชื่อจริงและนามปากกาของ นายแพทย์พงศกร จินดาวัฒนะ ที่เกิดและเติบโตที่จังหวัดราชบุรี
พงศกร จบการศึกษาจาก คณะแพทยศาสตร์ มหาวิทยาลัยขอนแก่น และอบรมเป็นผู้เชี่ยวชาญสาขา เวชศาสตร์ครอบครัวจาก Pennsylvanin State University ประเทศสหรัฐอเมริกา
ปัจจุบันทำงานในตำแหน่ง Senior Director of Communication ประจำอยู่ที่ศูนย์การแพทย์ โรงพยาบาลกรุงเทพ และในอดีตเคยรับราชการเป็นแพทย์ ประจำอยู่ที่กลุ่มงานเวชกรรมสังคม โรงพยาบาลราชบุรี
พงศกร ได้รับการสนับสนุนและส่งเสริมจากบิดามารดา จึงรักการอ่าน และชอบขีดเขียนมาตั้งแต่เรียนชั้นประถม ผลงานเรื่องสั้นเรื่องแรกชื่อ ปุกปุย ได้รับการตีพิมพ์ในนิตยสารสวิตา เมื่อตอนอายุ 11 ปี จากวันนั้นถึงวันนี้ ก็วนเวียนเขียนหนังสือมาโดยตลอด ไม่ว่าจะเป็นเรื่องสั้น เรื่องยาว สารคดี รวมทั้งบทความทางการแพทย์ และคอลัมน์ตอบปัญหาสุขภาพในนิตยสาร
นอกจากนั้นยังเป็นนักเขียนในโครงการ For My Heroes ร่วมกับ กิ่งฉัตร และ ปิยะพร ศักดิ์เกษม ที่ช่วยกันหารายได้ช่วยเหลือทหารในสามจังหวัดภาคใต้ที่ได้รับบาดเจ็บจากการปฏิบัติหน้าที่
ปัจจุบันยังคงมีผลงานตีพิมพ์เป็นตอน ๆ ในเว็บไซต์อ่านออนไลน์ อ่านเอา โดยมีสำนักพิมพ์เป็นของตนเองร่วมกับน้องสาว สุลวัณ จันทรวรินทร์ และน้องชาย อรรถรัตน์ จันทรวรินทร์ ในนาม groove publishing โดยตีพิมพ์ผลงานของตนเอง รวมทั้งผลงานของ จินตวีร์ วิวัธน์ และของนักเขียนคนอื่น ๆ ที่มีผลงานในแนวลึกลับ สยองขวัญ ผี และเหนือธรรมชาติ
ความพยายามลอบสังหารโรนัลด์ เรแกน

ความพยายามลอบสังหารเรแกน เกิดขึ้นเมื่อวันที่ 30 มีนาคม พ.ศ. 2524 เพียง 69 วันหลังโรนัลด์ เรแกนเข้ารับตำแหน่งประธานาธิบดีแห่งสหรัฐอเมริกา ขณะเดินทางออกจากการปราศรัยที่โรงแรมวอชิงตันฮิลตันในกรุงวอชิงตัน ดี.ซี. ประธานาธิบดีเรแกนและคนอื่นอีกสามคนถูกยิงได้รับบาดเจ็บโดย จอห์น ฮิงคลีย์ จูเนียร์ (John Hinckley, Jr.) เรแกนปอดทะลุ แต่การรักษาทางการแพทย์ในทันทีทำให้เขาฟื้นตัวอย่างรวดเร็ว ฮิงคลีย์ถูกตัดสินว่าไม่มีความผิดด้วยเหตุความวิกลจริต และยังถูกจำกัดอยู่ในสถานจิตเวชแห่งหนึ่ง
เหตุจูงใจเบื้องหลังการก่อเหตุดังกล่าวเกิดจากความหลงใหลของฮิงคลีย์ต่อนักแสดงหญิง โจดี ฟอสเตอร์ เขาเชื่อว่าหากเขากลายเป็นบุคคลแห่งชาติ เขาจะเท่าเทียมกับฟอสเตอร์ และเริ่มติดตามประธานาธิบดีจิมมี คาร์เตอร์ ก่อนหันความสนใจมายังโรนัลด์ เรแกน
เรแกนเป็นประธานาธิบดีสหรัฐอเมริกาคนแรกในตำแหน่งที่รอดชีวิตจากการถูกยิงในความพยายามลอบสังหาร
ฮิซาชิ โอวาดะ

ฮิซาชิ โอวาดะ (เกิด 18 กันยายน ค.ศ. 1932) เป็นนักนิติศาสตร์ชาวญี่ปุ่น และอดีตตุลาการศาลยุติธรรมระหว่างประเทศ นอกจากนี้ ยังเป็นพระสสุระ (พ่อตา) ของสมเด็จพระจักรพรรดิญี่ปุ่นพระองค์ปัจจุบัน
ประวัติ.
โอวาดะเกิดที่เมืองชิบาตะ จังหวัดนีงาตะ ประเทศญี่ปุ่น สำเร็จเป็นนิติศาสตรบัณฑิตจากมหาวิทยาลัยโตเกียวเมื่อ ค.ศ. 1955 แล้วเข้าศึกษานิติศาสตร์ต่อที่มหาวิทยาลัยเคมบริดจ์ในสหราชอาณาจักรจนสำเร็จใน ค.ศ. 1959 นอกจากนี้ เขายังได้รับปริญญากิตติมศักดิ์จากสถาบันการศึกษาอีกหลายแห่ง เช่น วิทยาลัยเควะ, มหาวิทยาลัยปัณรสฮินดู, และมหาวิทยาลัยวาเซดะ
ใน ค.ศ. 1993 มาซาโกะ โอวาดะ บุตรสาวซึ่งเป็นนักการทูตเหมือนเขาได้เสกสมรสกับมกุฏราชกุมารนารูฮิโตะ พระราชโอรสในสมเด็จพระจักรพรรดิอากิฮิโตะ พระรัชทายาทแห่งราชวงศ์ญี่ปุ่น ณ ขณะนั้น กระทั่งขึ้นครองราชย์เป็นสมเด็จพระจักรพรรดิญี่ปุ่นพระองค์ปัจจุบัน
การงาน.
นักการทูตและตุลาการศาลยุติธรรมระหว่างประเทศ.
เมื่อสำเร็จการศึกษาแล้ว โอวาดะกลับบ้านเกิดเมืองนอนเข้าทำงานที่กระทรวงการต่างประเทศ ได้ดำรงตำแหน่งหลายตำแหน่งในกระทรวงนี้ โดยตั้งแต่ ค.ศ. 1976–1978 เขาเป็นเลขานุการส่วนตัวของทาเกโอะ ฟูกูดะ (Takeo Fukuda) นายกรัฐมนตรีแห่งญี่ปุ่น ต่อมาใน ค.ศ. 1988–1989 ได้เป็นเอกอัครราชทูตญี่ปุ่นประจำองค์การเพื่อความร่วมมือทางเศรษฐกิจและการพัฒนา ก่อนจะกลับไปดำรงตำแหน่งรัฐมนตรีช่วยว่าการกระทรวงเดิม และได้เลื่อนขึ้นเป็นรองรัฐมนตรีว่าการกระทรวงดังกล่าวใน ค.ศ. 1991–1993 ต่อมาใน ค.ศ. 1994–1998 เขาเป็นเอกอัครราชทูตญี่ปุ่นประจำสหประชาชาติ โดยได้เป็นประธานคณะมนตรีความมั่นคงแห่งสหประชาชาติถึงสองสมัย ครั้นแล้ว จึงกลับไปดำรงตำแหน่งที่ประเทศแม่อีก โดยได้เป็นประธานสถาบันกิจการระหว่างประเทศแห่งญี่ปุ่น และที่ปรึกษารัฐมนตรีว่าการกระทรวงการต่างประเทศ ทั้งนี้ ใน ค.ศ. 1999–2000 เขายังเป็นที่ปรึกษาอาวุโสของประธานธนาคารโลกด้วย
ต่อมาใน ค.ศ. 2003 หมู่ประจำชาติ (national group) ในศาลอนุญาโตตุลาการถาวร ซึ่งประกอบด้วยประเทศญี่ปุ่นและประเทศอื่น ๆ อีกสามสิบสองประเทศ รวมประเทศไทย ได้เสนอชื่อเขาเป็นตุลาการศาลยุติธรรมระหว่างประเทศ สมัชชาใหญ่กับคณะมนตรีความมั่นคงแห่งสหประชาชาติเห็นพ้องกันเลือกตั้งให้เขาดำรงตำแหน่งดังกล่าว และบรรดาตุลาการศาลยุติธรรมระหว่างประเทศเลือกเขาเป็นประธานศาลยุติธรรมระหว่างประเทศตั้งแต่ ค.ศ. 2009–2015 นับเป็นชาวญี่ปุ่นคนแรกที่ได้เป็นประธานศาลนี้
ก่อนที่จะหมดวาระลงใน ค.ศ. 2012 นั้น ใน ค.ศ. 2011 มีการเลือกตั้งตุลาการศาลยุติธรรมระหว่างประเทศ และเขาก็ได้รับเลือกให้เป็นตุลาการต่อไปอีกวาระหนึ่ง โดยในการเลือกตั้งรอบแรก สมาชิกสมัชชาใหญ่จำนวน 119 คน ลงคะแนนให้เขา 170 คน ขณะที่สมาชิกคณะมนตรีความมั่นคงจำนวน 15 คน ลงคะแนนให้เขา 14 คน ซึ่งมากกว่าผู้สมัครรับเลือกตั้งคนอื่นใดทั้งสิ้น
อาจารย์คณะนิติศาสตร์.
นอกจากงานด้านการต่างประเทศแล้ว โอวาดะยังเป็นอาจารย์คณะนิติศาสตร์ มหาวิทยาลัยโตเกียว, คณะนิติศาสตร์ มหาวิทยาลัยฮาร์วาร์ด, มหาวิทยาลัยเคโอ, อาจารย์สถาบันกฎหมายระหว่างประเทศแห่งกรุงเฮก, อาจารย์กฎหมายระหว่างประเทศ มหาวิทยาลัยวาเซดะ และอาจารย์มหาวิทยาลัยเคมบริดจ์ ทั้งยังเป็นกรรมการบริหารมูลนิธิสหประชาชาติด้วย
การเลือกตั้งซ่อมในประเทศพม่า พ.ศ. 2555

การเลือกตั้งซ่อมในประเทศพม่า พ.ศ. 2555 กำหนดจัดขึ้นในวันที่ 1 เมษายน พ.ศ. 2555 การเลือกตั้งจะถูกจัดขึ้นเพื่อเลือกผู้แทนจำนวน 45 ที่นั่งที่ว่างลงในรัฐสภา
สันนิบาตแห่งชาติเพื่อประชาธิปไตย (เอ็นแอลดี) พรรคฝ่ายค้านหลัก ได้รับการจดทะเบียนร่วมการเลือกตั้งซ่อมอีกครั้งในวันที่ 13 ธันวาคม พ.ศ. 2554 เป็นส่วนหนึ่งของการปฏิรูปในพม่าตั้งแต่ พ.ศ. 2553 อองซานซูจี หัวหน้าพรรคเอ็นแอลดี ลงสมัครเลือกตั้งในอำเภอก่อมู่ เขตย่างกุ้ง
ผู้สังเกตการเลือกตั้ง.
เมื่อเดือนกุมภาพันธ์ พ.ศ. 2555 ประธานาธิบดีเต้นเซนให้ความเห็นว่า รัฐบาลจะ "พิจารณาอย่างจริงจัง" ในการอนุญาตให้ผู้สังเกตการณ์เอเชียตะวันออกเฉียงใต้จากสมาคมประชาชาติแห่งเอเชียตะวันออกเฉียงใต้เข้าสังเกตการณ์การเลือกตั้ง รัฐบาลพม่ายืนยันว่า พม่าได้ร้องขอให้ผู้สังเกตการณ์การเลือกตั้งอาเซียนมาถึงในวันที่ 28 มีนาคม ห้าวันก่อนการเลือกตั้ง สหรัฐอเมริกา สหภาพยุโรป จีน และเกาหลีเหนือ ตลอดจนคู่เจรจาของอาเซียน (อินเดีย ญี่ปุ่น นิวซีแลนด์ เกาหลีใต้ รัสเซีย และออสเตรเลีย) ก็ได้รับเชิญให้เข้าสังเกตการณ์การเลือกตั้งด้วยเช่นกัน แม้ยังไม่ชัดเจนถึงระดับการเข้าถึงของผู้สังเกตการณ์การเลือกตั้งเหล่านี้ที่จะมี สหรัฐอเมริกาจะส่งผู้สังเกตการณ์การเลือกตั้ง 2 คน และผู้สื่อข่าว 3 คน
วันที่ 13 มีนาคม พ.ศ. 2555 คณะกรรมการการเลือกตั้งสหภาพ อนุมัติให้ตัวแทนพรรคการเมืองจับตาดูหน่วยเลือกตั้งระหว่างการเลือกตั้ง ในการเลือกตั้งครั้งก่อน มีเพียงตัวแทนจากพรรคสหสามัคคีและการพัฒนาเท่านั้นที่ได้รับอนุญาตให้สังเกตการณ์การเลือกตั้งและการนับบัตรลงคะแนน กลุ่มตัวแทนนำโดยพลเรือน รวมทั้งสมาชิกของกลุ่มนักศึกษารุ่น 88 จะยังพิจารณาความผิดปกติในการเลือกตั้งด้วย
ข้อโต้เถียง.
อองดีนแห่งกลุ่มรณรงค์เพื่อพม่าในสหรัฐอเมริกา (US Campaign for Burma) กล่าวว่า รัฐบาลพม่ากำลังใช้การเลือกตั้งให้ชาติตะวันตกยกเลิกการลงโทษให้เร็วที่สุดเท่าที่จะเป็นไปได้ เพราะการเลือกตั้งเสรีและโปร่งใสเป็นหนึ่งในเงื่อนไขซึ่งตั้งโดยสหภาพยุโรปและรัฐบาลอเมริกา ยิ่งไปกว่านั้น สันนิบาตแห่งชาติเพื่อประชาธิปไตยยังชี้ถึงความผิดปกติในรายการผู้ออกเสียงลงคะแนนและการละเมิดกฎโดยคณะกรรมการการเลือกตั้งท้องถิ่น วันที่ 21 มีนาคม พ.ศ. 2555 อองซานซูจีกล่าวว่า "การโกงและการละเมิดกฎกำลังดำเนินต่อไป และเราสามารถกระทั่งกล่าวได้ว่า กำลังมีเพิ่มขึ้น"
เครือข่ายเอเชียเพื่อการเลือกตั้งเสรี (ANFREL) องค์การจับตาการเลือกตั้งซึ่งมีฐานอยู่ในกรุงเทพมหานคร ได้เรียกการสังเกตการณ์การเลือกตั้งอย่างเปิดเผยว่า ไม่เพียงพอ ไม่เป็นไปตามมาตรฐานนานาชาติ จำกัดเกินไป (มีผู้สังเกตการณ์เพียง 2 คนต่อรัฐบาล หรือ 5 คนต่อชาติอาเซียน) และมาช้าเกินไป (คำเชิญถูกส่งมาน้อยกว่า 2 สัปดาห์ก่อนวันเลือกตั้ง) ซึ่งทั้งหมดทำให้เป็นไปไม่ได้ที่จะสังเกตหน่วยเลือกตั้งทั้ง 48 หน่วย วันที่ 20 มีนาคม พ.ศ. 2555 สมศรี หาญอนันทสุข ผู้อำนวยการบริหาร ANFREL ถูกเนรเทศออกจากย่างกุ้ง โดยอ้างว่าเข้าประเทศโดยใช้วีซ่าท่องเที่ยว
วันที่ 23 มีนาคม พ.ศ. 2555 การเลือกตั้งซ่อมในสามเขตเลือกตั้งในรัฐกะชีน ถูกเลื่อนออกไปเนื่องจากสถานการณ์ความมั่นคงในพื้นที่
บอร์นโฮล์ม

บอร์นโฮล์ม  เป็นเกาะของประเทศเดนมาร์ก ตั้งอยู่ในทะเลบอลติก ตั้งอยู่ทางทิศตะวันออกของเดนมาร์ก ทางทิศใต้ของสวีเดน และทางทิศเหนือของประเทศโปแลนด์ มีอุตสาหกรรมที่สำคัญคือการประมง ศิลปะและงานหัตถกรรม และการทำแก้วและเครื่องปั้นดินเผา และการท่องเที่ยวในฤดูร้อน ในสมัยโบราณเป็นที่พำนักของโจรสลัด ต่อมาในปี ค.ศ. 1510 สันนิบาตฮันซาได้เข้ายึดเกาะนี้ และตกอยู่ใต้การปกครองของเดนมาร์ก ลือเบค และสวีเดน ตามลำดับ จนตกเป็นของเดนมาร์กในปี ค.ศ. 1660
ออร์ฮูส

ออร์ฮูส  เป็นเมืองใหญ่เป็นอันดับ 2 ของประเทศเดนมาร์ก เป็นเมืองท่าสำคัญ ริมอ่าวออร์ฮูสทางฝั่งตะวันออกของคาบสมุทรจัตแลนด์ ได้รับการกล่าวถึงอย่างไม่เป็นทางการว่าเป็นเมืองหลวงของคาบสมุทรจัตแลนด์
เอมอร สินธุไพร

เอมอร สินธุไพร (เกิด 26 สิงหาคม พ.ศ. 2502) อดีตสมาชิกสภาผู้แทนราษฎรจังหวัดร้อยเอ็ด อดีตที่ปรึกษานายกองค์การบริหารส่วนจังหวัดร้อยเอ็ด
ประวัติ.
เกิดเมื่อวันที่ 26 สิงหาคม พ.ศ. 2502 ที่ตำบลโพธิ์ใหญ่ อำเภอพนมไพร จังหวัดร้อยเอ็ด เป็นบุตรนายจำนงค์ และนางหม่อม เนตรรักษ์ มีพี่น้อง 3 คน สำเร็จการศึกษาครุศาสตรบัณฑิต สาขาบริหารการศึกษา มหาวิทยาลัยราชภัฏบุรีรัมย์ และปริญญาโท รัฐศาสตร์มหาบัณทิต มหาวิทยาลัยรามคำแหง
เอมอร สมรสกับนิสิต สินธุไพร นักการเมืองชาวจังหวัดร้อยเอ็ด
งานการเมือง.
อดีตรับราชการครู โรงเรียนบ้านดอนดู่ อำเภอพนมไพร จังหวัดร้อยเอ็ด
พ.ศ. 2554 ดำรงตำแหน่งที่ปรึกษานายกองค์การบริหารส่วนจังหวัดร้อยเอ็ด ก่อนจะลาออกมาลงสมัครรับเลือกตั้งสมาชิกสภาผู้แทนราษฎร จังหวัดร้อยเอ็ด แทนนายนิสิต สินธุไพร ที่ถูกตัดสิทธิ์ทางการเมือง 5 ปี ในคดียุบพรรคพลังประชาชน ผลการเลือกตั้งนางเอมอรได้รับเลือกตั้งเป็นครั้งแรกด้วยคะแนน 67,072 คะแนน ทิ้งห่างอันดับ 2 ที่ได้ไป 5,359 คะแนน
สมาชิกสภาผู้แทนราษฎร.
เอมอร สินธุไพร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
จิงโจ้แดง

จิงโจ้แดง (ชื่อวิทยาศาสตร์: "Macropus rufus") เป็นสัตว์เลี้ยงลูกด้วยนมในอันดับสัตว์มีกระเป๋าหน้าท้อง (Marsupialia) ชนิดหนึ่ง จำพวกจิงโจ้
ลักษณะ.
จิงโจ้แดงนับเป็นสัตว์มีกระเป๋าหน้าท้องที่มีขนาดใหญ่ที่สุดในโลกในปัจจุบันนี้ที่ยังคงดำรงเผ่าพันธุ์อยู่ ถือกำเนิดขึ้นมาในออสเตรเลียราว 1 ล้านปีมาแล้ว ด้วยมีความสูงประมาณ 75-140 เซนติเมตร หางยาว 65-100 เซนติเมตร น้ำหนักเต็มที่ประมาณ 17-85 กิโลกรัม อายุขัยโดยเฉลี่ย 12-18 ปี
ตัวผู้มีขนาดใหญ่กว่าตัวเมียและมีขนสีน้ำตาลแดง ส่วนตัวเมียขนสีเทา ขาหน้าสั้นเล็ก ใช้ในการต่อสู้หรือเล่นหยอกล้อกันและใช้หยิบจับอาหารเข้าปาก ขาหลังเป็นรูปตัว Z มีกล้ามเนื้อแข็งแรง ใช้รับน้ำหนักตัวและช่วยในการกระโดด ซึ่งสามารถกระโดดได้ไกลถึง 2 เมตร แต่ไม่สามารถที่จะเดินถอยหลังได้ มีส่วนหางแข็งแรงมากเพราะต้องใช้ยันรับน้ำหนักตัวเวลาพักผ่อนกินอาหาร ประโยชน์ของหางอีกอย่าง คือ เอาไว้ยันพื้นเวลาต่อสู้กัน เพราะใช้ขาหลังเป็นอาวุธในการถีบกัน และขาหน้าใช้การป้องปัดและสาวใส่กัน โดยเฉพาะตัวผู้ที่โตเต็มวัยคล้ายกับการชกมวย
ที่ต้นขาหน้ามีเส้นเลือดอยู่เป็นจำนวนมาก ซึ่งจิงโจ้แดงจะเลียต้นขานี้ด้วยน้ำลาย เพื่อให้ตัวเย็น คลายความร้อนจากถิ่นที่อยู่ซึ่งเป็นทะเลทราย เพราะเลือดจากส่วนนี้จะสูบฉีดไปยังหัวใจ
แหล่งอาศัย.
พบกระจายพันธุ์อยู่ทั่วประเทศออสเตรเลีย สถานที่อยู่อาศัยคือ ทุ่งหญ้าโล่งและทะเลทราย เพราะอาหารหลัก คือ หญ้า นอกจากนี้ยังกินใบไม้และไม้พุ่มขนาดเล็กบางชนิดได้ด้วย 
จิงโจ้แดงอยู่รวมกันเป็นฝูง มีตัวผู้เป็นจ่าฝูง นอนพักผ่อนในเวลากลางวันและหากินในเวลากลางคืน ปัจจุบันคาดว่ามีจำนวนประชากรจิงโจ้แดงในธรรมชาติของออสเตรเลียประมาณ 10 ล้านตัว
การขยายพันธุ์.
เข้าสู่วัยเจริญพันธุ์เมื่ออายุได้ 2 ปี มีระยะเวลาตั้งท้องนาน 33 วัน ออกลูกครั้งละ 1 ตัว ลูกจิงโจ้ที่เพิ่งออกมาลำตัวยาว 2.5-4 เซนติเมตร น้ำหนัก 0.5-1 กรัม ไม่มีขน เมื่อคลอดออกมาจะคลานเข้าไปอยู่ในถุงหน้าท้องของแม่เพื่อดูดนมและหลบซ่อนศัตรู พออายุได้ 8 เดือน จึงออกมาหากินข้างนอก และกลับเข้าถุงหน้าท้องเป็นครั้งคราว ด้วยการเอาส่วนหัวเข้ามุดไปก่อน ปล่อยให้ส่วนหางและขาหลังโผล่อยู่ด้านนอก จากนั้น จึงจะม้วนตัวในถุงหน้าท้องเพื่อโผล่แต่หัวออกมาข้างนอก
แม้จะมีลูกได้ครั้งละ 1 ตัว แต่จิงโจ้แดงสามารถที่จะมีลูกได้มากกว่า 1 ตัว ในถุงหน้าท้อง โดยลูกจิงโจ้แต่ละตัวจะมีขนาดไม่เท่ากัน เพราะเกิดในช่วงเวลาที่ต่างกัน หรือแม้กระทั่งมีตัวอ่อนในตัวของแม่จิงโจ้ ขณะที่ลูกจิงโจ้แรกคลอดยังคงคลานไปดูดนมอยู่ก็มี จิงโจ้แดงจะมีเต้านมทั้งหมด 4 เต้า 2 เต้าแรกมีความยาวไว้สำหรับลูกจิงโจ้วัยอ่อนใช้ดูดกิน น้ำนมในส่วนนี้ มีคาร์โบไฮเดรตสูง ไขมันต่ำ ขณะที่อีก 2 เต้าจะมีขนาดสั้น ไว้สำหรับลูกจิงโจ้ที่โตแล้วดูดกิน มีคาร์โบไฮเดรตต่ำ ไขมันสูง ขณะที่แม่จิงโจ้มีลูกวัยอ่อน ตัวอ่อนที่ยังไม่คลอดออกมา จะหยุดพัฒนาการเพื่อรอให้ลูกจิงโจ้วัยอ่อนนั้นเติบโตขึ้นมา แล้วจึงมาแทนที่ จิงโจ้แดงจึงเป็นสัตว์ที่ผสมพันธุ์และแพร่ขยายพันธุ์ได้ตลอดเวลา ขณะที่ลูกจิงโจ้โตพอที่จะออกมาอยู่ข้างนอกได้แล้ว และในถุงหน้าท้องมีลูกจิงโจ้อีกตัวที่ยังอาศัยอยู่ แม่จิงโจ้จะไล่ให้ลูกตัวที่โตกว่าไม่ให้เข้ามา อาจจะให้แค่โผล่หัวเข้าไปดูดนม ซึ่งเวลานี้ลูกจิงโจ้ก็ถึงวัยจะที่กินหญ้าเองได้แล้ว
นอร์ทอเมริกัน F-82 ทวินมัสแตง

นอร์ทอเมริกัน F-82 ทวินมัสแตง (North American F-82 Twin Mustang) เป็นเครื่องบินขับไล่ลูกสูบรุ่นสุดท้ายที่ได้รับการจัดเข้าประจำการในกองทัพอากาศสหรัฐอเมริกา มีโครงสร้างพื้นฐานมาจากเครื่องบินขับไล่ P-51 มัสแตง เดิมทีออกแบบมาเพื่อปฏิบัติในภารกิจขับไล่คุ้มกันระยะไกลในช่วงสงครามโลกครั้งที่สอง แต่สงครามได้ยุติลงก่อนที่จะมีการเดินสายการผลิตครั้งแรก 
ภายหลังสงครามโลกสงบลงจึงได้รับการปรับเปลี่ยนภารกิจเป็นเครื่องบินขับไล่กลางคืน ได้รับการติดตั้งเรดาร์ก่อนที่จะถูกแทนที่โดยเครื่องบิน นอร์ทรอป พี-61 แบล็กวิโดว์
เจย์ซี ชาน

เจย์ซี ชาน  หรือชื่อจีน ฝาง จู่หมิง  เกิดวันที่ 3 ธันวาคม ค.ศ. 1982 เป็นทั้งนักร้องและนักแสดงชาวฮ่องกง เขาได้เปิดตัวซีดีอัลบั้มภาษาจีนกลางในฮ่องกง และปัจจุบันเขาอยู่ที่ประเทศไต้หวันเพื่อสานต่ออาชีพทางดนตรีของเขา
ประวัติ.
เจย์ซี เกิดและเติบโตในลอสแอนเจลิส รัฐแคลิฟอร์เนีย เขาเป็นบุตรชายของดาราแอ็คชั่น/ศิลปะการต่อสู้ของฮ่องกงที่มีชื่อว่า เฉินหลง กับนักแสดงหญิงชั้นนำชาวไต้หวัน ซึ่งมีชื่อว่า หลิน ฟ่งเจียว และเป็นน้องต่างมารดาของ อู๋ ฉี่ลี่ อย่างไรก็ตาม แหล่งข้อมูลอื่นๆ รวมถึงอัตชีวประวัติของเฉินหลง ได้ระบุว่าเขาเกิดใน ค.ศ. 1984 โดยที่พ่อแม่ของเขาได้แต่งงานกันใน ค.ศ. 1983 ในขณะที่เว็บไซต์อย่างเป็นทางการของเฉินหลงกล่าวว่าเขาได้แต่งงานใน ค.ศ. 1982
เจย์ซีได้เข้าศึกษาในช่วงระยะเวลาสั้นๆที่วิทยาลัยวิลเลียมและแมรี่ ในวิลเลียมสเบิร์ก รัฐเวอร์จิเนีย เป็นระยะเวลาสองภาคการศึกษา แต่ไม่สำเร็จ
หลังจากเลิกการศึกษา เขาได้กลับไปที่ฮ่องกงเพื่อใช้ชีวิตใหม่ใน ค.ศ. 2003 แม้ว่าอัลบั้มเพลงรวมถึงภาพยนตร์ของเขาจะมียอดจำหน่ายที่มืดมน แต่ทางสตูดิโอก็ยืนกรานว่าเขาจะประสบความสำเร็จในวันหนึ่ง ในช่วงต้น ค.ศ. 2009 ทางเว็บไซต์จีนได้รายงานว่าเขาได้รับการกำหนดเป็นพลเมืองของสหรัฐอเมริกาโดยความเห็นชอบจากความเป็นพลเมืองชาวจีน
สำหรับภาพยนตร์ "ใหญ่พลิกแผ่นดินฟัด" หลิน ฟ่งเจียว ได้แนะนำให้เจย์ซีได้ร่วมงานกับพ่อของเขา แต่เฉินหลงกลับปฏิเสธสำหรับเรื่องดังกล่าว อย่างไรก็ตามเจย์ซีก็ได้คืนดีกับพ่อของเขา และสองพ่อลูกก็ได้แสดงร่วมกันในภาพยนตร์ลำดับที่ 100 ของเฉินหลง ในเรื่อง "ใหญ่ผ่าใหญ่" 
ในระหว่างพิธีมอบรางวัลที่กรุงปักกิ่งในเดือนเมษายน ค.ศ. 2011 เฉินหลงได้กล่าวว่าเขาจะบริจาคทรัพย์สินของเขาทั้งหมดเพื่อการกุศลหลังจากที่เขาเสียชีวิต โดยให้บุตรชายของเขาหาเลี้ยงชีพด้วยตนเองและเพื่อเป็นการพิสูจน์คุณค่าในตัวของเขา
ในวันที่ 18 สิงหาคม ค.ศ. 2014 เจย์ซี ชาน ถูกตำรวจจีนแผ่นดินใหญ่จับในข้อหาเสพยาเสพติดประเภทกัญชา โดยมีไว้ครอบครองรวมถึงมีไว้เพื่อการค้า พร้อมกับ เคอ เจิ้นตง นักแสดงชายดาวรุ่งชาวไต้หวัน โดยเจย์ซีได้สารภาพว่าได้เสพกัญชามานาน 8 ปีแล้ว
พระเจริญราชเดช (ฮึง ภวภูตานนท์ ณ มหาสารคาม)

พระเจริญราชเดช (ท้าวไชยวงษา ฮึง ภวภูตานนท์ ณ มหาสารคาม) เป็นบุตรพระยาขัติยวงษา (สีลัง) เจ้าเมืองร้อยเอ็ด เกิดที่เมืองร้อยเอ็ด เมื่อแรกตั้งเมืองมหาสารคาม พระบาทสมเด็จพระจอมเกล้าเจ้าอยู่หัว 
ทรงพระกรุณาโปรดเกล้าฯ ตั้งให้ท้าวไชยวงษา ฮึง เป็นราชวงษ์ เมืองมหาสารคาม ต่อมาทรงพระกรุณาโปรดเกล้าฯ ให้ราชวงษ์ ฮึง เป็น อุปฮาช เมืองมหาสารคาม 
พ.ศ. 2422 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ตั้งให้อุปฮาต ฮึง เป็น พระเจริญราชเดช และเป็นเจ้าเมืองมหาสารคาม คนที่ 2
สึบุรายะโปรดักชัน

สึบุรายะโปรดักชัน  เป็นบริษัทจำกัดที่ทำธุรกิจเกี่ยวกับโทรทัศน์เทคนิคพิเศษและผลิตภาพยนตร์ โดยมีภาพยนตร์ซีรีส์หลักอยู่ คือ อุลตร้าแมน และอุลตร้าซีรีส์ มีสำนักงานใหญ่ตั้งอยู่ที่ ฮาชิแมนย่า เซตากายะ โตเกียว ประเทศญี่ปุ่น
เสาค้ำ

เสาค้ำ  เป็นวัสดุซึ่งใช้สำหรับเป็นตัวช่วยยึดโครงสร้างหลักให้แน่นหนาแข็งแรงหรือเพื่อความมั่นคงและเสถียร ในทางวิศวกรรมเสาค้ำมีการใช้งานอย่างแพร่หลาย สิ่งประดิษฐ์ต่างๆ เช่น รถยนต์ ใช้เสาค้ำเพื่อยึดช่วงล่างเข้าโครงตัวถังเพื่อความมั่นคงในขณะรถเคลื่อนที่หรือการสั่นสะเทือนจากสภาวะการขับขี่ในรูปแบบต่าง เครื่องบิน ใช้เสาค้ำยึดโครงสร้างหลักเช่น ยึดปีกเข้ากับลำตัวเครื่องบินหรือยึดปีกแบบสองชั้นให้แข็งแรง หรือยึดเกียร์ลงจอด
แซนตาบาร์บารา (รัฐแคลิฟอร์เนีย)

แซนตาบาร์บารา  เป็นเคาน์ตีซีตของแซนตาบาร์บาราเคาน์ตี รัฐแคลิฟอร์เนีย สหรัฐอเมริกา ตั้งอยู่บริเวณชายฝั่งตะวันตกของสหรัฐอเมริกา มีสภาพภูมิอากาศที่มักกล่าวว่ามีลักษณะเดียวกับเมดิเตอร์เรเนียน โดยเป็นที่รู้จักในชื่อ "ริเวียราแห่งอเมริกา" จากการสำรวจประชากรในปี ค.ศ. 2010 มีประชากร 88,410 คน ลดลง 1,190 คน จากการสำรวจประชากรครั้งก่อน เป็นเมืองใหญ่อันดับ 2 ในเคาน์ตีรองจากแซนตามาเรีย
เมืองมีชื่อเสียงด้านการท่องเที่ยวและรีสอร์ต มีภาคการให้บริการขนาดใหญ่ การศึกษา เทคโนโลยี สุขภาพ การเงิน เกษตรกรรม ภาคการผลิต จากการสำรวจในปี ค.ศ. 2004 ภาคการให้บริการคิดเป็น 35% ของอาชีพคนท้องถิ่น
วันไดเรกชัน

วันไดเรกชัน  เป็นวงบอยแบนด์จากอังกฤษ-ไอร์แลนด์ ก่อตั้ง ณ ลอนดอน ในปี ค.ศ. 2010 ประกอบไปด้วยสมาชิกจำนวน 3 คนคือ ไนออล ฮอแรน, แฮร์รี สไตลส์ และลูอีส ทอมลินสัน (ในอดีตมีสมาชิก 5 คน อีกสองคนคือ เซย์น แมลิก และเลียม เพย์น) วันไดเรกชันเซ็นสัญญาให้กับค่ายเพลงของไซมอน โคเวลล์ที่ชื่อ ไซโคเรเคิดส์ (Syco Records) หลังจากเป็นผู้ชนะเลิศลำดับที่สามจากการประกวดแสดงความสามารถ เวทีรายการ ดิ เอกซ์ แฟกเตอร์ ซึ่งควบคุมการผลิตโดยไซมอน โคเวลล์อีกเช่นกัน ต่อมาพวกเขาได้เซ็นสัญญาให้กับค่ายในฝั่งอเมริกาเหนือที่ชื่อโคลัมเบียเรเคิดส์ (Columbia Records)
วันไดเรกชันเริ่มมีชื่อเสียงจากการปล่อยอัลบัมเปิดตัวที่ชื่อ "Up All Night" เมื่อต้นปี ค.ศ. 2012 ด้วยซิงเกิลยอดนิยม "What Makes You Beautiful" ทำให้อัลบัมติดชาร์ตอันดับสูงสุดทั่วโลกและทำให้พวกเขาถูกบันทึกในบันทึกสถิติโลกกินเนสส์ ที่สามารถเปิดตัวที่อันดับ 1 บนชาร์ต US บิลบอร์ด 200 ได้ ส่งผลให้วันไดเรกชันเป็นศิลปินกลุ่มสัญชาติอังกฤษกลุ่มแรกในประวัติศาสตร์ชาร์ตของสหรัฐที่อัลบัมแรกของเขาเปิดตัวที่อันดับ 1 ตามมาด้วยซิงเกิลเปิดตัวลำดับต่อมา "Live While We're Young" สตูดิโออัลบัมลำดับที่สองที่ชื่อ "Take Me Home" มีแผนจะวางจำหน่ายในวันที่ 12 พฤศจิกายน ค.ศ. 2012 และในปี ค.ศ. จะมีทัวร์คอนเสิร์ตของพวกเขาตามมา ด้วยค่าตั๋วราคากว่า 15.7 ล้านดอลลาร์สหรัฐ สำหรับออสเตรเลียและนิวซีแลนด์ อัลบัมลำดับที่สามชื่อ "Midnight Memories" ปล่อยออกมาในวันที่ 25 พฤศจิกายน ค.ศ.2013 และตามมาด้วยทัวร์ Where We Are หากไม่นับการทำงานเพลงของพวกเขา วันไดเรกชันยังสนับสนุนงานกุศลและมูลนิธิต่างๆ มากมาย และยังสนับสนุนการโฆษณาให้กับการ์ตูนโปเกมอน โทรศัพท์มือถือโนเกีย บริษัทฮาร์เปอร์คอลลินส์ (HarperCollins) และบริษัทฮัสโบร (Hasbro) อีกด้วย
มีการบรรยายถึงวันไดเรกชันว่าเป็นการจุดประกายการกลับมาของแนวคิดศิลปินกลุ่มบอยแบนด์ และการสร้างปรากฏการณ์ British Invasion ในสหรัฐอเมริกา ตามที่ Nick Gatfield ประธานและผู้บริหารบริษัทโซนี่ มิวสิค เอ็นเตอร์เทนเมนท์ กล่าวไว้ว่า จนถึงเดือนมิถุนายน ค.ศ. 2012 เนื่องจากทำรายได้ได้ถึงหลักล้านในด้านงานเพลง การขายสินค้า และทัวร์ วันไดเรกชันได้ทำเงินให้กับเครือบริษัทธุรกิจยักษ์ใหญ่ถึง 50 ล้านดอลลาร์สหรัฐ จนถึงเดือนสิงหาคม ค.ศ. 2012 วันไดเรกชันได้ขายผลงานของตนเองถึง 12 ล้านเรคอร์ด นอกจากนี้วันไดเรกชันยังได้รางวัลมากมาย ได้แก่ รางวัลจากบริตอวอดส์ 1 รางวัล และรางวัลจาก เอ็มทีวีวิดีโอมิวสิกอะวอดส์ อีก 3 รางวัล เว็บไซต์ "เดอะฮัฟฟิงตันโพสต์" (The Huffington Post) ของอเมริกาประกาศว่าปี 2012 เป็น "ปีของวันไดเรกชัน" (The Year of One Direction)
ในวันที่ 25 เดือนมีนาคม ค.ศ. 2015 เซย์น แมลิก ประกาศแยกตัวออกจากวง โดยระบุข้อความผ่านหน้าเฟสบุ๊คของวงว่า...
"ชีวิตของผมกับการเป็นส่วนหนึ่งในวันไดเรกชันเป็นอะไรที่เกินกว่าผมจะจินตนาการได้ แต่หลังจากห้าปีที่ผ่านมา ผมรู้สึกว่าถึงเวลาที่ผมต้องไปเสียที ผมอยากจะขอโทษแฟน ๆ ที่ผมทำให้พวกคุณเสียใจ แต่ผมจำเป็นต้องทำในสิ่งที่ใจรู้สึก เพราะผมอยากเป็นเพียงผู้ชายอายุ 22 ธรรมดา ๆ คนหนึ่งที่สามารถผ่อนคลายใช้ชีวิตส่วนตัวโดยไม่มีไฟสปอตตามส่อง ผมรู้ว่าผมมีเพื่อนอีก 4 คนในชีวิตนี้ ทั้งลูอิส เลียม แฮร์รี ไนออล และผมรู้ว่าพวกเขาจะก้าวไปต่อเพื่อเป็นวงที่ดีที่สุดวงหนึ่งของโลกได้"